કોંગ્રેસમાં યુવાઓને નેતૃત્વ સોંપવાની એક હવા ચાલી છે ત્યારે જિલ્લા અને તાલુકા પંચાયતોમાં પણ યુવાનોને આગળ કરી શાસન સોંપવામાં આવે તેવી ગણતરીઓ મુકાઈ રહી છે. હાલ સિનિયર નેતાઓએ તો લોબિંગ કરવાનું જ માંડી વાળ્યું છે. કોંગ્રેસ શાસિત જિલ્લા પંચાયતના એક પ્રમુખ કહી રહ્યા છે કે, શાસનમાં આવવા માટે સભ્યો વચ્ચે ખેંચતાણ શરૃ થઈ ગઈ છે. ખરેખર પોતાના વિસ્તારમાં કે કોંગ્રેસ સંગઠનમાં મહત્ત્વની ભૂમિકા ભજવનાર આગેવાનોને જિલ્લા પંચાયતોમાં હોદ્દાઓ સોંપવામાં આવે તો સારી વાત છે, પણ હાલ તો પ્રદેશ સ્તરના નેતાઓની નજીક કોણ છે તે જ મોટી લાયકાત હોવાની ચર્ચાઓ છે. અમારી ટર્મના તો હવે છેલ્લા દિવસો ચાલી રહ્યા છે, પણ જિલ્લા પંચાયતોમાં જૂથવાદથી નહીં, પણ પરફોર્મન્સના આધારે હોદ્દેદારોની પસંદગી થવી જોઈએ.